УНИВЕРЗИТЕТ У БЕОГРАДУ

**ФИЛОЗОФСКИ ФАКУЛТЕТ**

ЗЈ 05/2-7 бр. 2367/1

Београд, 22.12.2022. године

**О Б А В Е Ш Т Е Њ Е**

**ЗАКЉУЧИВАЊЕ УГОВОРА У ОБЛАСТИ НАУЧНОИСТРАЖИВАЧКОГ РАДА**

Филозофски факултет Универзитета у Београду обавештава да ће се, у складу са дописом Министарства науке, технолошког развоја и иновација бр. 451-03-80/2022-01 од дана 19.12.2022. године, у периоду од 26.12.2022. године закључно са 28.12.2022. године, вршити потписивање уговора о раду за 2023. годину запосленима у статусу истраживача којима крајем децембра **истичу постојећи уговори о раду на одређено време закључени на период од годину дана**.

Потписивање уговора о раду вршиће се у канцеларији 153 Филозофског факултета, Одсеку за правне, кадровске и административне послове, **у временском периоду од 9-12 часова,** према следећем распореду:

Запослени/а чије презиме почиње словима **од А до J потписује уговор дана 26.12.2022. године.**

Запослени/а чије презиме почиње словима **од K до П потписује уговор дана 27.12.2022. године.**

Запослени/а чије презиме почиње словима **од Р до Ш потписује уговор дана 28.12.2022. године.**

Услед великог броја људи, молим да се поштују наведени термини и временски оквир за потписивање уговора како би се процес рада одвијао без сметњи.

Накнадно потписивање уговора о раду, ван предвиђеног термина, неће бити могуће осим ако се ради о привременој спречености за рад услед болести, о чему је запослени у обавези да обавести Кадровску службу путем мејла и приложи доказе о спречености.

**ВАЖНЕ НАПОМЕНЕ:** Уговоре о раду на годину дана не потписују наставници који хонорарно обављају послове научноистраживачког рада по основу уговора о делу.

Кориснице права на породиљско одсуство не приступају потписивању уговора јер се радни однос продужава за време трајања породиљског одсуства по сили закона.

Ово обавештење биће доступно на сајту Факултета 15 дана од дана објављивања.

Стручнотехничка сарадница за радне односе

Зора Јовановић с.р.